'n Mixtape vir Krismis op die langpad
Nuutste Uitgawe: Woensdag 29 Junie 2022
VENSTERS OOP, MUSIEK AAN
Dié tyd van die jaar is hy lus vir musiek luister, sê ANDRIES BEZUIDENHOUT. Maar tog net nie die geklingel wat in die winkelsentrums blêr nie! Nee, musiek oor die liefde, oor road trips en oor berusting. Hy stel 'n speellys saam vir diegene wat dié somervakansie dalk op 'n regte egte outydse langpadreis gaan.
Artikel 2 van 27
HIERDIE tyd van die jaar is 'n tyd vir musiek. Nee, nie die aaklige kommersiële Krismismusiek in die winkelsentrums nie. Dis tyd vir musiek in die kar, op die langpad. "Aanstap Rooies." "As ek moeg word vir die lewe in die stad." "Vat jou goed en trek Ferreira." Musiek op wiele, musiek met die motorvenster af. Om David Kramer effe buite konteks aan te haal: "I've got the radio up, and the windows down."
In die Noordelike Halfrond het hulle 'n kort, mislike, triestige, koue Krismisvakansie van net 'n paar dae. Maar hier onder, aan die gatkant van die aardbol, hou ons in Desember somervakansie. Hier rond kan ons met ons vensters oop ry dié tyd van die jaar.
Dis seker dié dat die stomme Britte besluit het om ons maar van die rooilys af te haal. Aanstap rooilys! Hulle hunker waarskynlik na 'n bietjie son. Ja, hier in die suide span ons Desembermaand uit en onderneem road trips...